Ardhachandrasana

Ardhachandrasana (; ATSA: Ardhacandrāsana) atau Sikap Bulan Separa (Jawi: ) ialah satu asana berdiri dalam yoga sebagai senaman moden.

 Etimologi dan asal-usul 

Nama ini berasal daripada perkataan Sanskrit   yang bermaksud "separuh",   bermaksud "bulan", dan   bermaksud "postur" atau "duduk".

Karya abad ke-19 Shritattvanidhi menggunakan nama Ardhachandrasana untuk sikap yang berbeza, iaitu vrikshasana. Swami Yogesvarananda menggunakan nama tersebut dalam bukunya tahun 1970 First Steps to Higher Yoga bagi satu sikap yang serupa dengan Kapotasana, sikap merpati. Penggunaan moden nama ini ditemui dalam karya B. K. S. Iyengar tahun 1966, Light on Yoga.

 Latihan dan manfaat 
Sikap ini dimulakan daripada trikonasana (sikap segi tiga), di mana sebelah kaki diletakkan di hadapan. Lengan yang bertentangan dengan kaki yang di hadapan akan diletakkan di atas pinggul. Sambil meregangkan kaki belakang ke atas dan tangan hadapan ke luar sehingga hanya hujung jari yang tinggal di atas tanah, tangan di pinggul secara beransur-ansur boleh mencapai ke atas ke arah siling. Pandangan mata dihalakan ke arah tangan atas. Walau bagaimanapun, Iyengar menerangkan sikap ini dengan tangan atas terletak di atas pinggul.

Sikap ini membantu menguatkan buku lali dan meningkatkan imbangan.

 Variasi 

 Parivrittardhachandrasana (Sikap Bulan Separa Berpaling) menunjukkan badan dipusingkan ke arah kaki yang berdiri.
 Baddhaparivrittardhachandrasana (Sikap Bulan Separa Berpaling Terikat) menunjukkan badan dipusingkan ke arah kaki yang berdiri dengan lengan terikat di sekeliling kaki yang berdiri.

 Sikap 'bulan separa' yang lain 

Dalam Shivanandayoga dan gaya terbitannya seperti Bihar School of Yoga, sikap bulan separa merujuk kepada Anjaneyasana, sebuah asana yang digunakan dalam siri sembah bulan (chandranamaskara).

Dalam Bikramayoga, nama "sikap bulan separa" diberikan kepada lenturan sisi berdiri dua kaki, yang di tempat lain dipanggil Indudalasana.

 Rujukan 

 Bacaan lanjut 



Kategori:Asana berdiri
Kategori:Asana asimetri

en:Ardha chandrasana